**Travis Ehrhardt** (s. 12. huhtikuuta 1989 Calgary, Alberta, Kanada) on kanadalais-brittiläinen jääkiekkopuolustaja, joka pelaa AHL-joukkue Utica Cometsissa. Hänen vahvuuksiinsa kuuluu puolustusvarmuus ja kiekon liikuttaminen. Ehrhardt ei ole kuitenkaan kovin isokokoinen puolustaja eikä ole tehnyt kovin paljon pisteitä ammattilaistasolla.

Ura
---

### Seuraura

WHL-joukkue Moose Jaw Warriors varasi Ehrhardtin 18. pelaajana vuonna 2004. Hän pelasi siellä kaksi ottelua kaudella 2004–2005, mutta suurimmaksi osaksi kausi eteni Ehrhardtin alaiän vuoksi vielä AMHL-joukkue Calgary Northstarsissa. Kausi oli 2005–2006 oli Ehrhardtille WHL:n tulokaskausi ja se toi 45 runkosarjaottelussa tehot 1+10=11 sekä 18 playoff-ottelussa kaksi syöttöpistettä. Kaudella 2006–2007 hän oli Warriorsin tehokkain puolustaja 29 syöttöpisteellään. Kesken kauden 2007–2008 Ehrhardt kaupattiin Portland Winterhawksiin. Tästä ja hänen pelipaikastaan huolimatta hän oli tehoilla 7+22=29 joukkueen paras syöttäjä Tyler Swystunin kanssa, jonka jälkeen Ehrhardt oli myös Winterhawksin toiseksi paras pistemies.

Viimeisellä WHL-kaudellaan 2008–2009 Ehrhardt oli Winterhawksin tehokkain puolustaja tehoilla 9+28=37. Hän oli myös joukkueen toiseksi paras syöttäjä ja neljänneksi paras pistemies. Keväällä 2009 NHL-varaamaton Ehrhardt kävi try-outilla AHL-joukkue Manitoba Moosessa, jossa hän pelasi kolme ottelua. Heinäkuussa 2009 Ehrhardt teki kolmivuotisen tulokassopimuksen Detroit Red Wingsin kanssa. Hän pelasi kaikki kolme sopimuskauttaan AHL-joukkue Grand Rapids Griffinsissä, mutta pelasi ensimmäisellä kaudellaan 2009–2010 myös kolme ottelua ECHL-joukkue Toledo Walleyessa.

Elokuussa 2012 Ehrhardt teki vuoden mittaisen ja runkosarjan alkuun asti kestäväneen try-outin sisältävän sopimuksen SM-liigajoukkue Turun Palloseuran kanssa. Hän päätyi joukkueeseen myös Detroit Red Wingsin kykyjenetsijänä toimineen pelaajakoordinaattori Ari Vuoren kautta ja sai sen päätteeksi jatkaa joukkueessa. Jo marraskuussa Ehrhardt joutui kuitenkin olkapäävamman takia sivuun loppukaudeksi 2012–2013. Hän pelasi ennen tätä SM-liigassa 17 runkosarjaottelua jääden niissä ilman tehopisteitä.

Syyskuussa 2013 Ehrhardt liittyi AHL-joukkue St. John's IceCapsin harjoitusleirille. Hän jatkoi joukkueessa ammattilaistry-out -sopimuksella ja pelasi kahdeksan runkosarjaottelua, kunnes Ehrhardt jäi joulukuussa vaille jatkosopimusta. Muutamaa päivää myöhemmin hän siirtyi loppukauden 2013–2014 kattaneella sopimuksella Norjan GET-ligaenin Stavanger Oilersiin. Ehrhardt voitti kauden päätteeksi Norjan-mestaruuden. Hän edusti Oilersia kauden aikana myös Continental Cupissa, joka päättyi myös voittoon. Kauden 2014–2015 Ehrhardt aloitti jälleen try-outilla AHL:ssä, tällä kertaa Utica Cometsin paidassa. Hän sai marraskuussa 2014 joukkueeseen loppukauden kattaneen sopimuksen. Ehrhardt eteni Cometsin kanssa aina Calder Cup -finaaleihin saakka, mutta mestaruuden vei kuitenkin Manchester Monarchs otteluvoitoin 4–1.

### Maajoukkueura

Ehrhardt edusti Kanadan A-maajoukkuetta Spengler Cupissa vuonna 2013. Hän edusti myös Canada Pacificin joukkuetta World U-17 Hockey Challengessa vuonna 2006.

Muuta
-----

Ehrhardtin pikkuveli Dallas pelaa EIHL-joukkue Manchester Stormissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | Calgary Northstars | AMHL | 11 | 0 | 0 | 0 | 2 | – | – | – | – | – |
|  | Moose Jaw Warriors | WHL | 2 | 0 | 1 | 1 | 2 | – | – | – | – | – |
| 2005–2006 | Moose Jaw Warriors | WHL | 45 | 1 | 10 | 11 | 37 | 18 | 0 | 2 | 2 | 18 |
| 2006–2007 | Moose Jaw Warriors | WHL | 69 | 0 | 29 | 29 | 83 | – | – | – | – | – |
| 2007–2008 | Moose Jaw Warriors | WHL | 18 | 3 | 9 | 12 | 27 | – | – | – | – | – |
|  | Portland Winterhawks | WHL | 54 | 7 | 22 | 29 | 53 | – | – | – | – | – |
| 2008–2009 | Portland Winterhawks | WHL | 68 | 9 | 28 | 37 | 109 | – | – | – | – | – |
|  | Manitoba Moose | AHL | 3 | 0 | 0 | 0 | 0 | – | – | – | – | – |
| 2009–2010 | Toledo Walleye | ECHL | 3 | 1 | 1 | 2 | 0 | – | – | – | – | – |
|  | Grand Rapids Griffins | AHL | 42 | 0 | 5 | 5 | 38 | – | – | – | – | – |
| 2010–2011 | Grand Rapids Griffins | AHL | 52 | 4 | 11 | 15 | 36 | – | – | – | – | – |
| 2011–2012 | Grand Rapids Griffins | AHL | 41 | 1 | 6 | 7 | 25 | – | – | – | – | – |
| 2012–2013 | TPS | SM-liiga | 17 | 0 | 0 | 0 | 16 | – | – | – | – | – |
| 2013–2014 | St. John's IceCaps | AHL | 8 | 1 | 0 | 1 | 4 | – | – | – | – | – |
|  | Stavanger Oilers | Norja | 14 | 1 | 3 | 4 | 30 | 15 | 1 | 4 | 5 | 12 |
| 2014–2015 | Utica Comets | AHL | 41 | 3 | 4 | 7 | 22 | 14 | 0 | 4 | 4 | 10 |
| 2015–2016 | Utica Comets | AHL | 64 | 6 | 19 | 25 | 33 | 4 | 0 | 1 | 1 | 2 |
| 2016–2017 | Genève-Servette HC | NLA | 25 | 0 | 4 | 4 | 8 | – | – | – | – | – |
| 7 kautta | yhteensä | AHL | 251 | 15 | 45 | 60 | 158 | 18 | 0 | 5 | 5 | 12 |
| 1 kausi | yhteensä | SM-liiga | 17 | 0 | 0 | 0 | 16 | – | – | – | – | – |

Lähteet
-------

* Travis Ehrhardt The Internet Hockey Databasessa (englanniksi)
* Travis Ehrhardt *Elite Prospects*. Everysport Media Group AB.  (englanniksi)

### Viitteet

1. 1 2  Garvik, Kjetil: Travis Ehrhardt til Spengler Cup  20.12.2013. Stavanger Oilers.  Arkistoitu 14.10.2014. Viitattu 15.6.2015. (norjaksi)
2. 1 2  Player Bio – Travis Ehrhardt (englanniksi)
3. 1 2 3 4  Travis Ehrhardt *Elite Prospects*. Everysport Media Group AB.  (englanniksi)
4. 1 2  Travis Ehrhardt The Internet Hockey Databasessa (englanniksi)
5. ↑  TPS nappasi Travis Ehrhardtin  1.8.2012. Jatkoaika.com. Viitattu 1.8.2012.
6. ↑  AHL-puolustaja Travis Ehrhardt TPS:ään  1.8.2012. HC TPS.  Arkistoitu 18.8.2012. Viitattu 1.8.2012.
7. ↑  Kanukki vakuutti Tepsin  12.9.2012. Jatkoaika.com. Viitattu 15.9.2012.
8. ↑  TPS-pakki Ehrhardtin loppukausi vaarassa  22.11.2012. Jatkoaika.com. Viitattu 25.11.2012.
9. ↑  Strozyk, Matias: TPS:n pelaaja-arvioinnit 2012-2013: Murheenkryyni 3.0  13.3.2013. Jatkoaika.com. Viitattu 15.3.2013.
10. ↑  IceCaps announce 2013 training camp roster, schedule  23.9.2013. St. John's IceCaps.  Arkistoitu 26.9.2015. Viitattu 15.6.2015. (englanniksi)
11. ↑  IceCaps Re-Assign Hutchinson, Release Ehrhardt  16.12.2013. St. John's IceCaps. Viitattu 15.6.2015. (englanniksi)
12. ↑  Caswell, Mark Jr.: Training Camp Opens at The AUD  29.9.2014. Utica Comets.  Arkistoitu 5.7.2015. Viitattu 15.6.2015. (englanniksi)
13. ↑  Caswell, Mark Jr.: Comets Announce Roster Moves  18.11.2014. Utica Comets.  Arkistoitu 23.12.2014. Viitattu 15.6.2015. (englanniksi)